system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: William-Adolphe Bouguereau?
assistant
William Adolphe Bouguereau (30 noiembrie 1825 – 19 august 1905) a fost un pictor academic francez.

Biografie și biografie artistică 
 

William-Adolphe Bouguereau s-a născut în La Rochelle, Franța. Student al Școlii de arte frumoase din Paris (Ecole des Beaux-Arts), a câștigat Prix de Rome în 1850. Picturile sale realizate în genul realismului artistic, precum și temele sale de inspirație mitologică l-au făcut extrem de popular, fiind unul din pictorii care a expus constant la Salonul din Paris, de-a lungul întregii sale vieți artistice. Deși, spre sfârșitul vieții sale, pictorul însuși a considerat că a căzut într-un fel de dizgrație, în mare parte datorată opoziției sale constante curentului impresionist, în lumea contemporană există o reconsiderare a artei sale și un nou val de apreciere îi înconjoară cele opt sute treizeci și șase (836) de picturi finalizate.

În timpul său, Bouguereau a fost considerat a fi unul dintre cei mai mari pictori ai lumii. Conform afirmațiilor lui Fred Ross, președinte al Art Renewal Center, în 1900, contemporanii pictorului, Edgar Degas și Claude Monet l-ar fi menționat pe Bouguereau ca fiind cel mai probabil pictor francez ce va fi menționat în anul 2000 ca fiind "cel mai mare pictor francez al secolului al 19-lea". Considerând modul ironic cunoscut al lui Degas de a face referiri publice la alți pictori, la care se poate adăuga tendința estetică clar orientată spre inovarea "definitivă" a picturii promovată constant de cei doi impresioniști, remarca a fost foarte probabil ironică. Indiferent de ceea ce Degas și Monet au intenționat a spune, realitatea este că opera lui William-Adolphe Bouguereau are un puternic moment de revitalizare și reconsiderare.

Deși s-a bucurat de un renume remarcabil în cea mai mare parte a vieții sale, picturile sale vânzându-se la prețuri ridicate (în special colecționarilor americani), în secolul 20, și în special după 1920, Bouguereau a intrat într-o uitare atât de profundă încât numele său nu a fost nici măcar menționat în enciclopedii pentru decenii întregi. Unii critici de artă au încercat să menționeze opoziția sa declarată la curentele, care generic pot fi numite isme (fauvism, impresionism, expresionism, pointilism, etc.) ca fiind sursa "uitării deliberate" a pictorului pentru câteva decenii.

Este mult mai probabil că răspunsul se găsește în schimbările profunde sociale, istorice, culturale, tehnologice și științifice nu numai ale Europei, dar și ale celorlalte continente, combinate cu două războaie mondiale, care au făcut ca gustul și sensibilitatea să varieze atât de mult între 1920 și 1960 încât să producă astfel de mutații estetice. Se poate remarca cum și alte personalități marcante artistice (vedeți cazul couturierului francez Paul Poiret, spre exemplificare) au suferit "uitări" și "redescoperiri" similare.

Astăzi o bună parte a picturilor sale împodobesc galeriile a aproape o sută de muzee de artă din întreaga lume.

La o vârstă relativ avansată, Bouguereau s-a căsătorit pentru o a doua oară cu una din fostele sale eleve, devenită între timp o artistă realizată, Elizabeth Jane Gardner Bouguereau. Bouguereau a fost cunoscut pentru folosirea propriei sale influențe și poziții de pictor academic consacrat în facilitarea deschiderii a numeroase instituții franceze de artă femeilor, incluzând prestigioasa Académie française.

Dilema numelui 

Sursele care indică numele său complet sunt contradictorii; unele indică William-Adolphe Bouguereau, ca un nume compus, William Adolphe Bouguereau, ca un nume uzual și doar civil, conform tradiției franceze, în timp ce alte surse indică Adolphe William Bouguereau, ceea ce presupune folosirea prenumelui Adolphe ca nume uzual. Oricum, artistul obișnuia să se semneze William Bouguereau (sugerând astfel că William ar fi fost prenumele uzual folosit), sau, mai exact, "W.Bouguereau.anul" (conform alfabetului francez) și mai târziu, "W-BOVGVEREAV-date" (conform alfabetului latin).

Exemple de opere

Galerie

Alte picturi 

 Dante and Virgil in Hell 1850
 La Danse 1850
 Tobias Saying Good-Bye to his Father 1860
 Alone in the World (Latest 1867)
 The Knitting Girl 1869
 Le Coquillage 1871
 The First Kiss 1873
 Nymphs and Satyr 1873
 Cupidon 1875
 La Vierge, L'Enfant Jésus et Saint Jean-Baptiste 1875
 The Birth of Venus 1879
 Odihnă 1879
 Evening Mood 1882
 The Nut Gatherers 1882
 Crown of Flowers 1884
 Le Printemps (The Return of Spring) 1886
 The Shepherdess 1889
 The Bohemian 1890
 Câlinerie 1890
 The Little Shepherdess 1891
 Le Travail Interrompu (Pénélope) 1891
 Invading Cupid's Realm 1892
 L'Innocence 1893
 The Abduction of Psyche 1895
 The Young Shepherdess 1895
 Before the Bath (1900)
 The Virgin With Angels 1900
 Young Priestess 1902
 The Madonna of the Roses 1903

Vedeți și 

 William-Adolphe Bouguereau - Galerie de picturi
 Art Nouveau, Alfons Mucha

Legături externe 
 

 William-Adolphe Bouguereau la Web Museum 
 William-Adolphe Bouguereau  la ArtRenewal.org 
 Nimfe și satiri
 Nymphes et Satyre
 BACCHUS
 Galerie de artă 
 Si totusi, femeia ideala... , 10 august 2011, Revista Magazin
 Marire si decadere la Paris , 17 iunie 2009, Revista Magazin
 Femeia bomboana , 29 mai 2008, Revista Magazin
 Pe culmile rafinamentului , 21 iunie 2012, Paul Ioan, Revista Magazin

Nașteri în 1825
Nașteri pe 30 noiembrie
Decese în 1905
Decese pe 19 august
Nativi ai Poitou-Charentes
Pictori francezi din secolul al XIX-lea
Pictori francezi din secolul al XX-lea
Pictori realiști
Înmormântări în cimitirul Montparnasse